Protest pe ritmuri de balet, în Italia. Balerinele sperau să înceapă repetiţiile, dar au găsit lacătul pe uşă.
Artistele ar fi trebuit să reia repetiţiile luni, dar au găsit lacătul pe uşă. Regiunea Campania a închis toate formele de învăţământ pe fondul pandemiei. Protestul prin dans al balerinelor doreşte să atragă atenţia că o întrerupere poate să dăuneze performanţelor.
Elevele şcolii de dans a celui mai vechi teatru din Italia, San Carlo de la Napoli, au dat un adevărat spectacol în galeria din faţa instituţiei.Ele s-au prezentat echipate ca la repetiţii şi cu buchete de flori într-un flash mob de protest față de decizia guvernatorului din Napoli de a închide şcolile şi sălile de repetiţii.După suferinţa din lockdown, balerinele sperau să înceapă repetiţiile în sala Teatrului. Închiderea şcolilor le-a cauzat noi probleme în pregătirea fizică, şi aşa compromisă de perioada carantinei.Regiunea Campania este una dintre cele mai afectate de coronavirus din Italia. Uite ce spune o balerină de la Teatrul San Carlo: "Cerem să ne întoarcem în sălile de teatru şi să continuăm să fim un motiv de mândrie pentru Sud, pentru oraşul Napoli şi pentru conducerea teatrului. Vă cerem posibilitatea să ne întoarcem la şcoala noastră iubită de dans.“.